CELEX: 32020D2168
Language: fi
Date: 2020-12-17 00:00:00
Title: Komission täytäntöönpanopäätös (EU) 2020/2168, annettu 17 päivänä joulukuuta 2020, asianomaisten jäsenvaltioiden Pohjanmeri–Itämeri-tavaraliikennekäytävän laajentamiseksi esittämän yhteisen ehdotuksen yhdenmukaisuudesta kilpailukykyisen tavaraliikenteen eurooppalaisesta rautatieverkosta annetun Euroopan parlamentin ja neuvoston asetuksen (EU) N:o 913/2010 5 artiklan kanssa (tiedoksiannettu numerolla C(2020) 8919) (Ainoastaan hollannin-, latvian-, liettuan-, puolan-, ranskan-, saksan-, tšekin- ja vironkieliset tekstit ovat todistusvoimaisia)

21.12.2020   
               
               
                  FI
               
               
                  Euroopan unionin virallinen lehti
               
               
                  L 431/72
               
            
         KOMISSION TÄYTÄNTÖÖNPANOPÄÄTÖS (EU) 2020/2168,
         annettu 17 päivänä joulukuuta 2020,
         asianomaisten jäsenvaltioiden Pohjanmeri–Itämeri-tavaraliikennekäytävän laajentamiseksi esittämän yhteisen ehdotuksen yhdenmukaisuudesta kilpailukykyisen tavaraliikenteen eurooppalaisesta rautatieverkosta annetun Euroopan parlamentin ja neuvoston asetuksen (EU) N:o 913/2010 5 artiklan kanssa
         
            
               (tiedoksiannettu numerolla C(2020) 8919)
            
         
         (Ainoastaan hollannin-, latvian-, liettuan-, puolan-, ranskan-, saksan-, tšekin- ja vironkieliset tekstit ovat todistusvoimaisia)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon kilpailukykyisen tavaraliikenteen eurooppalaisesta rautatieverkosta 22 päivänä syyskuuta 2010 annetun Euroopan parlamentin ja neuvoston asetuksen (EU) N:o 913/2010 (1) ja erityisesti sen 5 artiklan 6 kohdan,
         sekä katsoo seuraavaa:
         
                     (1)
                  
                  
                     Alankomaissa, Belgiassa, Latviassa, Liettuassa, Puolassa, Saksassa, Tšekissä ja Virossa rautatieliikenteestä vastaavat ministeriöt lähettivät asetuksen (EU) N:o 913/2010 5 artiklan 5 kohdan mukaisesti komissiolle kaksi 6 päivänä joulukuuta 2019 päivättyä aiesopimusta. Niissä ehdotettiin Pohjanmeri–Itämeri-tavaraliikennekäytävän laajentamista yhtäältä Medykaan Puolan ja Ukrainan välisellä rajalla ja toisaalta Zeebruggen ja Gent-Terneuzenin satamiin.
                  
               
                     (2)
                  
                  
                     Edellä mainitut jäsenvaltiot olivat aiemmin ehdottaneet komissiolle Pohjanmeri–Itämeri-tavaraliikennekäytävän laajentamista Medykaan Puolan ja Ukrainan välisellä rajalla. Komissio vahvisti, että ehdotus on asetuksen (EU) N:o 913/2010 5 artiklan mukainen, ja antoi komission täytäntöönpanopäätöksen (EU) 2015/1111 (2). Kyseistä täytäntöönpanopäätöstä kuitenkin muutettiin komission täytäntöönpanopäätöksellä (EU) 2017/178 (3), jolla poistettiin maininta Pohjanmeri–Itämeri-tavaraliikennekäytävän laajentamisesta Medykaan. Muutos johtui siitä, että Katowicen ja Medykan välinen rautatieinfrastruktuuri ei olisi toiminnassa ennen vuotta 2020. Koska infrastruktuuri on nyt toiminnassa, on aiheellista harkita uudelleen Pohjanmeri–Itämeri-tavaraliikennekäytävän laajentamista Medykaan.
                  
               
                     (3)
                  
                  
                     Komissio tarkasteli asetuksen (EU) N:o 913/2010 5 artiklan 6 kohdan mukaisesti ehdotuksia Pohjanmeri–Itämeri-tavaraliikennekäytävän laajentamiseksi Medykaan ja Gent-Terneuzenin sekä Zeebruggen satamiin ja katsoi, että ne ovat kyseisen asetuksen 5 artiklan mukaisia.
                  
               
                     (4)
                  
                  
                     Mitä tulee rautateiden tavaraliikennekäytävän laajentamiseen Medykaan, täytäntöönpanopäätöksessä (EU) 2015/1111 esitetyt näkökohdat ovat edelleen voimassa.
                  
               
                     (5)
                  
                  
                     Rataosuudet, joita ehdotettiin käytettäviksi tavaraliikennekäytävän laajentamiseksi Zeebruggen ja Gent-Terneuzenin satamiin ovat jo osa Pohjanmeri–Välimeri-tavaraliikennekäytävää. Ne ovat osa Euroopan laajuisen liikenneverkon runkoverkkoa (Antwerpen-Gent-Zeebrugge) ja kattavaa verkkoa (Gent–Terneuzen), ja nykyinen infrastruktuuri täyttää jo osittain tai kokonaan keskeiset infrastruktuurivaatimukset (esim. sähköistäminen, akselipaino 22,5 tonnia, nopeus 100 km/h ja junan pituus 740 metriä).
                  
               
                     (6)
                  
                  
                     Zeebruggen, Gentin ja Terneuzenin satamat ovat lähtö- ja määräpaikkoja useille sellaisille säännöllisille rautateiden tavaraliikennepalveluille, jotka liikennöivät Pohjanmeri–Itämeri-tavaraliikennekäytävän varrella ja joiden lähtö- ja määräpaikat ovat Saksassa, Tšekissä ja Skandinaviassa (myös Skandinavia–Välimeri-tavaraliikennekäytävän kautta). Zeebruggen satama raportoi tavarajunaliikenteestä useisiin määräpaikkoihin unionissa, mikä johtuu osittain siitä, että uudet ajoneuvot ovat tärkeimpiä sataman kautta liikkuvia hyödykkeitä. Gentin ja Terneuzenin satamaviranomaiset ovat tunnistaneet myös rautateiden tavaraliikenteen mahdollisia uusia reittejä Schkopauhun (Saksa) ja Outokumpuun (Suomi) sekä kolmansiin maihin, erityisesti Kiinaan, Liettuassa sijaitsevan Šeštokain kautta.
                  
               
                     (7)
                  
                  
                     Ehdotetun laajennuksen etuna on myös se, että Zeebruggen ja Gent-Terneuzenin satamia palvelevien rautateiden tavaraliikennekäytävien ylläpitäjät saavat käyttöönsä palvelut, joita asetuksen (EU) N:o 913/2010 13 artiklassa tarkoitettu Pohjanmeri–Itämeri-tavaraliikennekäytävän keskitetty palvelupiste tarjoaa, mukaan lukien ennalta määrätyt reitit. Tämä lisää avoimuutta hakijoiden kannalta ja voisi yksinkertaistaa kapasiteetin jakoa poistamalla tarpeen koordinoida joitakin reittejä muiden rautateiden tavaraliikennekäytävien keskitettyjen palvelupisteiden kanssa. Laajentamalla tavaraliikennekäytävä Zeebruggeen avataan suora pääsy satamaan, joka on tärkeä uudelleenlastauspaikka kaikkien liikennekäytävän varrella sijaitsevien jäsenvaltioiden, erityisesti Tšekin, Saksan ja Puolan, autoteollisuudelle.
                  
               
                     (8)
                  
                  
                     Laajennus parantaa rautateiden tavaraliikennettä Pohjanmeri–Itämeri-tavaraliikennekäytävällä yhdistämällä sen meriliikenteeseen.
                  
               
                     (9)
                  
                  
                     Asetuksen (EU) N:o 913/2010 5 artiklan 5 ja 6 kohdan mukaisesti komission arvioinnissa otettiin huomioon mainitun asetuksen 4 artiklassa vahvistetut rautateiden tavaraliikennekäytävien laajentamista koskevat asiaankuuluvat vaatimukset.
                  
               
                     (10)
                  
                  
                     Tässä päätöksessä säädetyt toimenpiteet ovat Euroopan parlamentin ja neuvoston direktiivin 2012/34/EU (4) 62 artiklalla perustetun komitean lausunnon mukaiset,
                  
               ON HYVÄKSYNYT TÄMÄN PÄÄTÖKSEN:
         
            1 artikla
            Alankomaissa, Belgiassa, Latviassa, Liettuassa, Puolassa, Saksassa, Tšekissä ja Virossa rautatieliikenteestä vastaavien ministeriöiden komissiolle lähettämät aiesopimukset Pohjanmeri–Itämeri-tavaraliikennekäytävän laajentamisesta Antwerpenistä Zeebruggen ja Gent-Terneuzenin satamiin sekä Katowicesta Medykaan Puolan ja Ukrainan väliselle rajalle, jotka on päivätty 6 päivänä joulukuuta 2019 ja joissa ehdotetaan yhteisesti reittiä
            Wilhelmshaven/Bremerhaven/Hampuri/Amsterdam/Rotterdam/Zeebrugge – Gent (Terneuzen) – Antwerpen – Aachen – Hannover/Berliini – Varsova – Terespol (Puolan ja Valkovenäjän välisellä rajalla)/Kaunas – Riika – Tallinna/Falkenberg – Praha/Wroclaw – Katowice – Medyka (Puolan ja Ukrainan välisellä rajalla)
            Pohjanmeri–Itämeri-tavaraliikennekäytävän pääasialliseksi reitiksi, ovat asetuksen (EU) N:o 913/2010 5 artiklan mukaisia.
         
         
            2 artikla
            Tämä päätös on osoitettu Alankomaiden kuningaskunnalle, Belgian kuningaskunnalle, Latvian tasavallalle, Liettuan tasavallalle, Puolan tasavallalle, Saksan liittotasavallalle, Tšekin tasavallalle ja Viron tasavallalle.
         
         
            Tehty Brysselissä 17 päivänä joulukuuta 2020.
            
               
                  Komission puolesta
               
               Adina VĂLEAN
               
                  Komission jäsen
               
            
         
         
            (1)  EUVL L 276, 20.10.2010, s. 22.
         
            (2)  Komission täytäntöönpanopäätös (EU) 2015/1111, annettu 7 päivänä heinäkuuta 2015, asianomaisten jäsenvaltioiden Pohjanmeri–Itämeri-tavaraliikennekäytävän laajentamiseksi esittämän yhteisen ehdotuksen yhdenmukaisuudesta kilpailukykyisen tavaraliikenteen eurooppalaisesta rautatieverkosta annetun Euroopan parlamentin ja neuvoston asetuksen (EU) N:o 913/2010 5 artiklan kanssa (EUVL L 181, 9.7.2015, s. 82).
         
            (3)  Komission täytäntöönpanopäätös (EU) 2017/178, annettu 31 päivänä tammikuuta 2017, asianomaisten jäsenvaltioiden Pohjanmeri–Itämeri-tavaraliikennekäytävän laajentamiseksi esittämän yhteisen ehdotuksen yhdenmukaisuudesta kilpailukykyisen tavaraliikenteen eurooppalaisesta rautatieverkosta annetun Euroopan parlamentin ja neuvoston asetuksen (EU) N:o 913/2010 5 artiklan kanssa annetun komission täytäntöönpanopäätöksen (EU) 2015/1111 muuttamisesta (EUVL L 28, 2.2.2017, s. 71).
         
            (4)  Euroopan parlamentin ja neuvoston direktiivi 2012/34/EU, annettu 21 päivänä marraskuuta 2012, yhtenäisestä eurooppalaisesta rautatiealueesta (EUVL L 343, 14.12.2012, s. 32).